Беседа:Румяна Желева

message: Не е ли време когато става дума за жени, думи като "социолог" и "политик" да се употребяват в женски род? Знам, че някой ще каже ,че не звучи достатъчно официозно или е направо непривично. Но точно в това е проблемът - трябва да почнем да свикваме, че за жените е точно толкова нормално да бъдат в такава роля (като жени, а не като сурогати на мъжете), колкото и за мъжете. И това свикване трябва да включи и езика. Нека Румяна Желева си стане жена, каквато си е и бъде вече "политичка", "социоложка", "министърка" и тн!
replies: text: Това свикване обаче не го правим ние, тъй като У следва промените в езика, а не ги прави, налагайки грешни от гледна точка на нормите форми.--Мико 20:57, 17 декември 2009 (UTC)

message: Захванал съм се да актуализирам статията във връзка с последните събития. Чувствайте се свободни да коригирате и допълвате, но моля ви, ако ще редактирате по-обстойно, слагайте шаблона , за да не стават конфликти — аз самият имам да добавям още доста текст. Естествено, ако пък имате някакви коментари, не се колебайте да ги споделите.   — Лъчезар • Б/П   02:06, 14 януари 2010 (UTC)
И за тая нощ — толкова. Утре или вдругиден ще се заема с раздела "Изслушване в Европейския парламент", по който има доста коментари, и ще е добре да се опише хубаво, предвид на това, че всъщност е кулминацията (поне за момента) на цялата история. Реакциите, които са в следващия раздел, вероятно ще останат след като минат още няколко дена, може би дори след като се вземе вече някакво решение — все пак не сме Уикиновини. Отново бих искал да помоля при по-сериозни редактирания да се поставя , и да се има предвид, че ако аз съм сложил такъв, то значи действително работя усилено по статията (не го слагам за малки корекции само). Благодаря.   — Лъчезар • Б/П   00:39, 16 януари 2010 (UTC)
replies: text: Само да отбележа, че понеже ме налегнаха други ангажименти, пък и стана по-съществено да се работи по статиите за Кристалина Георгиева, обещаното редактиране се отлага за неопределено време. Демек, ако има други желаещи оправяне на тоя раздел ("изслушването"), да действат активно — щото в момента наистина е зле, поне в моите очи. Впрочем, статията в англоезичната Уикипедия също има нужда от неутрални редакции.   — Лъчезар • Б/П   21:13, 19 януари 2010 (UTC)
thread_title:  Кандидатура за еврокомисар 

message: Нещо раздел Провал при изслушванията в Европарламента не ми се връзва с посочения източник - №7 в момента. Аз ли не мога даго намеря в текста?--Vodnokon4e 14:47, 15 януари 2010 (UTC)
replies: text: Съжалявам, забавих се с обещаните редакции, и явно разни хора не са се стърпяли междувременно и са започнали да редактират сами. Ще имам грижата да опиша всичко подробно, и с подходящи източници.   — Лъчезар • Б/П   15:03, 15 януари 2010 (UTC)
replies: text: : Бих искал да се обърна към явно нетърпеливите да прочетат повече по случая: ако имате желание да опишете всичко подробно, както съм се захванал аз, вместо да ме заплашвате , просто пишете, че вие се заемате — ще ми спестите една дълга, и, нека бъда откровен, съвсем не приятна работа, предвид спецификата на случая. Иначе по форуми и аз си крещя колко са зле нещата, но тук все пак е енциклопедия. Благодаря. П.С. Vodnokon4e, това не беше към теб. П.П.С. В случая си бях виновен освен това, така че си признавам и си посипвам главата с пепел. Но все пак не всички сме светци...    — Лъчезар • Б/П   21:10, 15 януари 2010 (UTC)
thread_title: Източници

message: Колеги, Уикипедия е енциклопедия, а не новинарски сайт. Моля изчакайте окончателното решение на казуса, преди да актуализирате информацията. Който е бил в казармата, знае принципа, че "всяка заповед е предпоследна". В България все пак има закони — добри или лоши — и те трябва да се спазват. Когато на молбата за оставка на г-жа Желева се появи положителна резолюция от министър-председателя и това бъде публично оповестено, тогава тя ще престане — поне формално — да бъде външен министър. Ако не сте съгласни с тези разсъждения или ги намирате за погрешни, моля пишете тук. Благодаря.   — Лъчезар • Б/П   11:23, 20 януари 2010 (UTC)
thread_title:  Оттегляне от поста външен министър